Tallinna Kunstikool Kumus! Aino Saani juhendatud keraamikastuudio — Kumu Kunstimuuseum
Tagasi kalendrisse	Tallinna Kunstikool Kumus! Aino Saani juhendatud keraamikastuudio	Aeg:
25.05.17 17:30–19:00
Mais on Kumus keraamikakuu! Kõigil kunstisõpradel avaneb ainulaadne võimalus osaleda Tallinna Kunstikooli hinnatud õpetaja ja keraamiku Aino Saani juhitud keraamika töötubades Kumu kunstimuuseumi stuudiotes! Neljapäeval, 25. mail kell 17.30–19.00 toimub Kumu kunstimuuseumis keraamikastuudio, mis on osa Eesti Kunstimuuseumi ja Tallinna Kunstikooli koostööst, mille raames toimuvad Kumu kunstimuuseumis töötoad. Neid viivad läbi Tallinna Kunstikooli legendaarsed õpetajad: graafikastuudiot juhendab Anu Kalm, joonistamist Urmas Orgusaar ja keraamikastuudiot Aino Saan. Keraamik Aino Saan on Eesti Kunstnike Liidu liige, ta on tegelenud nii unikaalse kui ka tööstusliku keraamikaga. Oma teadmisi annab ta edasi Tallinna Kunstikooli õpilastele, olles keraamika ja vormiõpetuse kursuste juhendaja.
Kuna stuudiotes on osalejate arv piiratud, siis palume eelregistreeruda. Osalemine töötoas maksab 11 € (sisaldab muuseumipiletit).
Rohkem infot järgmiste töötubade kohta Kumu kodulehelt juba peagi.